‘রোবট ২’-এ রজনীকান্তের সঙ্গে অভিনয় করতে দেখা যাবে অক্ষয় কুমারকেও। এই কয়েকদিন আগেও রজনীকান্ত সম্পর্কে উচ্ছ্বসিত ছিলেন অক্ষয়। কী এমন ঘটল যে, এহেন অক্ষয়কেই বেদম মারলেন রজনীকান্ত?
জানা গিয়েছে, পুরো ঘটনাটিই ঘটেছে ‘রোবট ২’-এর সেটে। একসঙ্গে শ্যুট করছিলেন দু’জন। অ্যাকশন দৃশ্যের শ্যুটিং চলছিল। একদিকে নায়ক রজনী, অন্যদিকে ভিলেন অক্ষয়। হিরো মেরে ভিলেনকে পাট করবেন, তাতে আশ্চর্য কী! হ্যাঁ, ঠিক এটাই হয়েছে।
রজনীকান্তের হাতে মার খেয়ে কী বলছেন অক্ষয়? বলেছেন, ‘‘মনে হচ্ছে একেবারে টপ অফ দ্য ওয়ার্ল্ড। এই ভাবে লাথি-ঘুসি খেয়ে বেশ ভাল লেগেছে। জীবনে বহুবার এই কাজ আমি করেছি। আর রজনীকান্তের মতো সুপারহিরোর কাছে মার খাওয়া তো একজন ভিলেনের কাছে সৌভাগ্যের বিষয়।’’
অক্ষয় জানাচ্ছেন, ভিলেনের ভূমিকায় অভিনয়ের জন্য বাড়তি কোনও প্রস্তুতি নেননি। সেই সঙ্গে বলেছেন প্রথমবার রজনীকান্তের সঙ্গে দেখা করার অভিজ্ঞতা। বলেছেন, ‘‘ওঁর জন্য জনা পনেরো লোক অপেক্ষা করছিলেন। সকলে চুপচাপ ওঁকে দেখছিলেন। রজনী স্যার চা খাচ্ছিলেন। ওঁর ট্রাউজার্সে ধুলো লেগেছিল। উনি ঝেড়ে ফেলেন সেই ধুলো। ওঁর দেখাদেখি আমিও ধুলো ঝাড়লাম। কিন্তু আমার দিকে কেউ ঘুরেও তাকালেন না।’’
আরও পড়ুন
একে সলমন, দুইয়ে অক্ষয়
শি্ফট করা দে